呢個周末男朋友知我鍾情泰國菜,所以就帶左我黎海港城間<<藍象泰國餐廳>>歎返個下午茶,仲要係泰式架。
入到餐廳個裝修真係好別緻,仲有海景位,好吸引,但已坐哂人,唯有睇下下次有冇機會再黎。
今次食既係afternoon high tea set $168 for 2pax
等左陣,主角就黎到,真係好泰式呀,仲要用個雀籠做主題,都係第一次見。
個雀籠主要分為三層,由下至上食起。
最底層係香脆蝦餅,入口彈牙又香口。泰式春卷,入口夠脆又有層次。泰式比利時炸蝦,入口脆脆的,富口感。
中間層係柚子蟹肉沙律卷、馬可及皇家宮殿蒸餃子。
柚子蟹肉沙律卷,用泰式香葉包蟹肉,味道清新帶鹹
馬可, 一鹹一甜,味道豐富
皇家宮廷蒸餃子,造型似雀,入口外皮煙韌,內裡混合醬汁
最頂的一層是堤拉杯蘇杯、泰式朱古力餅及班蘭撻。
提拉米蘇杯,CREAM既質感,加上朱古力粉,好juicy
泰式朱古力餅,士多啤梨的酸甜,加上陣陣朱古力味,好食
班蘭撻,餅皮夠鬆化,入口微甜可口
呢個下午茶仲包兩杯野飲,我就點左最愛的凍檸茶喇,滿足。